11 Eitse ka letsatsi le leng joalokaha e le tloaelo a kena moo ’me a fapohela kamoreng e marulelong a robala teng. 12 Kahoo a re ho mohlanka oa hae Gehazi:+ “Bitsa mosali enoa oa Moshuneme.”+ Eaba oa mo bitsa e le hore mosali eo a ka ema ka pel’a hae. 13 Joale a re ho mohlanka: “Ka kōpo, e-re ho eena, ‘Bona! u ikhorelelitse bakeng sa rōna ka khoreletso ena eohle.+ Ke’ng seo u ka se etsetsoang?+ Na ho na le letho le ka buuoang le morena+ kapa le molaoli+ oa lebotho bakeng sa hao?’” Eaba mosali eo o re: “Ke lula+ har’a batho ba heso.” 14 A tsoela pele ho re: “Joale, ke’ng seo a ka se etsetsoang?” Joale Gehazi a re: “Kannete, ha a na mora,+ ’me monna oa hae o tsofetse.” 15 Kapele-pele a re: “Mo bitse.” Kahoo a mo bitsa, ’me a ’na a ema monyako. 16 Joale a re: “Selemong se tlang ka nako ena e behiloeng u tla be u kopile mora.”+ Empa mosali eo a re: “Che, mong’a ka, Uena monna oa Molimo oa ’nete! U se ke ua buela lekhabunyane la hao leshano.”